Man (87) dood ná byl-aanval; derde bylaanval in omgewing | Maroela Media
Lazlow (87) en sy vrou Carol Bercsényi (in haar 70s) is Saterdagaand omstreeks 19:00 op hul kleinhoewe in die Bon Accord-omgewing buite Pretoria aangeval.
"Lazlow is met 'n byl aangeval en hy het Sondagoggend omstreeks 05:00 aan sy beserings beswyk," het Tarien Cooks, woordvoerder van die burgerregte-organisasie AfriForum, aan Maroela Media gesê. Hy het by die huis aangesterk ná 'n heupoperasie. Carol is met 'n graaf aangeval.
"Hulle kon oom Lazlow omgeblaas het, hy was so swak," het Ian Botha, 'n familievriend van die Bercsényis aan Maroela Media gesê. Botha sê Carol moet 'n operasie ondergaan nadat sy beserings aan haar kakebeen en arm opgedoen het. Sy het ook 'n snywond aan haar gesig. Sy is nog nie bewus van haar man se afsterwe nie.
Kaptein Maheso, woordvoerder van die Sinoville-polisiestasie, het aan Maroela Media gesê niemand is nog in verband met die voorval in hegtenis geneem nie. "Die egpaar is deur vyf verdagtes oorval," het Maheso bevestig. Hy sê die polisie se ondersoek duur voort.
Dit is nog nie duidelik of die verdagtes te voet of in 'n Mazda Sting-motor gevlug het nie.
Carol het glo privaatstudente se perde op die kleinhoewe aangehou en hulle versorg.
Livio Heath, voorsitter van die gemeenskapspolisiëringsforum in die omgewing, het Sondag aan Maroela Media gesê dit is die derde bylaanval in die omgewing. "Ons is nog nie seker of dieselfde persone by die onderskeie aanvalle betrokke was nie," het Heath gesê.
'n Egpaar is Dinsdagoggend tussen 02:00 en 03:00 met 'n byl op hul eiendom in die Honingnestkrans-omgewing aangeval. "Hulle het net geringe beserings opgedoen, maar mens moet in gedagte hou dat hulle met 'n byl aangeval is," het Heath bygevoeg.
'n Egpaar is Saterdagoggend omstreeks 02:00 ook in Honingnestkrans aangeval. Niemand is in dié voorval beseer nie.
Hy sê hulle sal nou saam met die polisie werk om die skuldiges so gou as moontlik aan te keer.
Geen tenderproses glo vir Mandela-borsbeeld
Dit is tragies, veral as ou weerlose mense aangeval word.
Mens wonder nou net of die lot liberale ook gaan skreeu vir n verbod op byle soos hulle maak elke keer wat n vuurwapen misbruik word.
Dit is hartverskeurend, die aanvalle op Blankes raak meer en meer barbaars, is daar 'n oortreffende trap vir barbarisme … nogmaals en weereens bejaardes.
My hart gaan uit na elke familielid en vriende van die egpaar.
Elke dag hoor n mense jy moet jou naste lief he hoe vra n mense is hulle mense geen mens kan barbare lief he hulle is genadeloos klomp gemors dit is wat hulle is n mens kan die goed net nie vertrou .Ons gebede gaan uit na die families
Dit is tragies! En dan word daar gewonder hkm mense uit suid afrika uit wil gaan?? Baid dankie aan wetnose se inspekteur Jacques vd Merwe wat ook gehelp het met die diere van die egpaar.
Dit is tragies en hatrverskeurend. Hoe kan mense so wreed wees om weerlose mense aanteval en te vermoor?wie gee hulle die reg om te moor?Die polisie moet hulle so gou as kan opspoor voordat nog mense seerkry!Alle sterkte aan die familie!